ছুটির দিনে শুক্রবার শৈত্যপ্রবাহের কনকনে ঠাণ্ডা উপেক্ষা করেই ঢাকা আন্তর্জাতিক বাণিজ্য মেলায় এসেছেন ক্রেতা-দর্শনার্থীরা। বেলা বাড়ার সঙ্গে সঙ্গে সরব হতে শুরু করে মেলা। দুপুরের পর থেকেই ভিড় বাড়তে থাকে। বিকেলে ক্রেতা-দর্শনার্থীর পদচারণায় মুখর হয়ে ওঠে রাজধানীর আগারগাঁওয়ের বাণিজ্য মেলা প্রাঙ্গণ। এ ভিড়ে কেনাবেচা জমে ওঠায় খুশি বিক্রেতারাও। তবে সকালের দিকে বিড় তেমন ছিল না।